എം.എ. ബേബി

2025 ഏപ്രിൽ 6 മുതൽ
മാർക്സിസ്റ്റ് പാർട്ടിയുടെ 
അഖിലേന്ത്യ ജനറൽ സെക്രട്ടറിയായി 
തുടരുന്ന
സി.പി.എം പോളിറ്റ്ബ്യൂറോ അംഗവും സാംസ്കാരിക പ്രവർത്തകനുമാണ് **എം.എ. ബേബി**. കൊല്ലം ജില്ലയിലെ പ്രാക്കുളം സ്വദേശിയാണ്.
2006-2011-ലെ വി.എസ്. അച്യുതാനന്ദൻ
മന്ത്രിസഭയിലെ വിദ്യാഭ്യാസ സാംസ്കാരിക വകുപ്പ് മന്ത്രിയായിരുന്നു. 2006, 2011 
നിയമസഭ തെരഞ്ഞെടുപ്പുകളിൽ കുണ്ടറയിൽ നിന്നും നിയമസഭാംഗമായും
പ്രവർത്തിച്ചിട്ടുണ്ട്.

## ജീവിതരേഖ
1954 ഏപ്രിൽ 5 നു ജനിച്ചു. അദ്ധ്യാപകനായിരുന്ന കുന്നത്ത്‌ പി.എം. അലക്സാണ്ടറുടെയും ലില്ലിയുടെയും എട്ടു മക്കളിൽ ഇളയവൻ. പ്രാക്കുളം എൻ.എസ്‌.എസ്‌. ഹൈസ്കൂൾ, കൊല്ലം എസ്‌.എൻ.കോളജ്‌ എന്നിവിടുങ്ങളിൽ വിദ്യാഭ്യാസം.

കേരള സ്റ്റുഡന്റ്സ് ഫെഡറേഷനിലൂടെ കേരള രാഷ്ട്രീയത്തിൽ പ്രവേശിച്ച ബേബി എസ്.എഫ്.ഐ, ഡെമോക്രാറ്റിക് യൂത്ത് ഫെഡറേഷൻ ഓഫ് ഇന്ത്യ, സി.പി.ഐ.(എം), എന്നീ സംഘടനകളിൽ പ്രവർത്തിച്ചിട്ടുണ്ട്. അദ്ദേഹം  അടിയന്തരാവസ്ഥക്കാലത്ത് ജയിൽ‌വാസം അനുഭവിച്ചു. 32-ആം വയസ്സിൽ രാജ്യസഭാംഗമായ ബേബി രാജ്യസഭയിലേക്കു തിരഞ്ഞെടുക്കപ്പെടുന്ന ഏറ്റവും പ്രായം കുറഞ്ഞ ആൾക്കാരിൽ ഒരാളാണ്. സി.പി.എം കേന്ദ്ര കമ്മിറ്റിയിലും സംസ്ഥാന സെക്രട്ടറിയേറ്റിലും അംഗമായിരുന്നു. കുണ്ടറയിൽ നിന്ന് 2006-ൽ ആദ്യമായി കേരള നിയമസഭയിലേക്ക് തിരഞ്ഞെടുക്കപ്പെട്ടു.  

1986 ലും 1992 ലും രാജ്യസഭാംഗം. ക്യൂബൻ ഐക്യദാർഢ്യ സമിതിയുടെ സ്ഥാപക കൺവീനറായിരുന്നു. ഡൽഹി കേന്ദ്രമായി സ്വരലയ എന്ന കലാസാംസ്കാരിക സംഘടന രൂപവത്കരിക്കുന്നതിൽ മുൻ‌കയ്യെടുത്തു.
## പ്രധാന പദവികളിൽ
* 2025-തുടരുന്നു : സി.പി.എം,അഖിലേന്ത്യ ജനറൽ സെക്രട്ടറി
* 2012-തുടരുന്നു : പൊളിറ്റ് ബ്യൂറോ അംഗം, സി.പി.എം
* 2011 : നിയമസഭാംഗം, കുണ്ടറ
* 2006-2011 : സംസ്ഥാന വിദ്യാഭ്യാസ വകുപ്പ് മന്ത്രി
* 2006 : നിയമസഭാംഗം, കുണ്ടറ
* 2002-2004 : സി.പി.എം, ആലപ്പുഴ ജില്ലാ സെക്രട്ടറി
* 1997 : സംസ്ഥാന സെക്രട്ടേറിയറ്റ് അംഗം, സി.പി.എം
* 1992-1998 : രാജ്യസഭാംഗം, കേരളം (2)
* 1992 : കേന്ദ്ര സെക്രട്ടേറിയറ്റ് അംഗം, സി.പി.എം
* 1989 : കേന്ദ്രക്കമ്മറ്റി അംഗം, സി.പി.എം.
* 1987 : അഖിലേന്ത്യ പ്രസിഡൻ്റ്, ഡി.വൈ.എഫ്.ഐ
* 1986-1992 : രാജ്യസഭാംഗം, കേരളം (1) 
* 1984 : സി.പി.എം സംസ്ഥാന സമിതി അംഗം
* 1983 : അഖിലേന്ത്യ ജോയിൻ്റ് സെക്രട്ടറി, ഡി.വൈ.എഫ്.ഐ
* 1979 : അഖിലേന്ത്യ പ്രസിഡൻ്റ്, എസ്.എഫ്.ഐ
* 1977 : സി.പി.എം, കൊല്ലം ജില്ലാക്കമ്മറ്റിയംഗം
* 1975 : സംസ്ഥാന പ്രസിഡൻ്റ്, എസ്.എഫ്.ഐ
* 1974 : കേന്ദ്ര എക്സിക്യൂട്ടീവ് അംഗം, എസ്.എഫ്.ഐ

## തിരഞ്ഞെടുപ്പുകൾ

## സിപിഎം ജനറൽ സെക്രട്ടറി
സിപിഎം ജനറൽ സെക്രട്ടറിയായി 2025 ൽ മധുര പാർട്ടി കോൺഗ്രസ് തെരഞ്ഞെടുത്തു.

M.A. Baby CPM General secretary reception at Kollam 1.jpg|thumb|]]|2005 മധുര പാർട്ടി കോൺഗ്രസിൽ സിപിഎം ജനറൽ സെക്രട്ടറിയായി തെരഞ്ഞെടുക്കപ്പെട്ട എം.എ. ബേബിക്ക് ജന്മനാടായ കൊല്ലത്തു നൽകിയ സ്വീകരണം 
M.A. Baby CPM General secretary reception at Kollam 2.jpg|എം.എ. ബേബിക്ക് കൊല്ലത്തു നൽകിയ സ്വീകരണം 
M.A. Baby CPM General secretary reception at Kollam 3.jpg|എം.എ. ബേബിക്ക് കൊല്ലത്തു നൽകിയ സ്വീകരണത്തിൽ എം. നൗഷാദ് എം.എൽ.എ, എക്സ്. ഏണസ്റ്റ്, വക്രമൻ കടയ്ക്കൽ
M.A. Baby CPM General secretary reception at Kollam 4.jpg|എം.എ. ബേബിക്ക് കൊല്ലത്തു നൽകിയ സ്വീകരണം 
M.A. Baby CPM General secretary reception at Kollam 5.jpg|എം.എ. ബേബി സ്വീകരണത്തിന് മറുപടി പറയുന്നു
M.A. Baby CPM General secretary reception at Kollam 6.jpg|എം.എ. ബേബിക്ക് കൊല്ലത്തു നൽകിയ സ്വീകരണ സദസ് - സി.കേശവൻ മെമ്മോറിയൽ ടൗൺ ഹാൾ


## കുടുംബം
കൈരളി ടി.വിയിൽ ഉദ്യോഗസ്ഥയായ ബെറ്റി ലൂയിസ്‌ ആണ് ഭാര്യ. മകൻ: അശോക്‌

## കൃതികൾ
* നോം ചോംസ്കി: നൂറ്റാണ്ടിന്റെ മനഃസാക്ഷി
* നൂറ്റാണ്ടുകളിലെ ലോക യുവജനപ്രസ്ഥാനം
* എന്റെ എസ് എഫ് ഐ കാലം
* ഒ എൻ വി സ്നേഹാക്ഷരങ്ങളിലെ ഉപ്പ്
* ഡോ വേലുക്കുട്ടി അരയൻ (എഡിറ്റർ : എം.എ. ബേബി)
* ഫിലിപ്പോസ് മാർ ക്രിസ്റ്റോം വലിയ മെത്രാപ്പോലിത്ത
* കമ്യൂണിസ്റ്റ് പാർട്ടികളുടെ ചരിത്രത്തിലൂടെ VOl 1
* സീതാറാം യച്ചൂരി ഓർമ്മ അനുഭവം രാഷ്ട്രീയം
* ഇന്ത്യ @ 75

## അവലംബം


## ചിത്രങ്ങൾ

പ്രമാണം:MA-Baby-CPIM-minister-kerala.jpg
File:MA_Baby_politician_from_kerala.jpg
File:MA Baby Kollam2022.jpg|കാക്കനാടൻ അനുസ്മരണം 2022



## പുറത്തേക്കുള്ള കണ്ണികൾ

വർഗ്ഗം:1954-ൽ ജനിച്ചവർ

വർഗ്ഗം:ഏപ്രിൽ 5-ന് ജനിച്ചവർ

വർഗ്ഗം:പന്ത്രണ്ടാം കേരള നിയമസഭയിലെ മന്ത്രിമാർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:കേരളത്തിലെ വിദ്യാഭ്യാസവകുപ്പ് മന്ത്രിമാർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:കേരളത്തിലെ സാംസ്കാരികവകുപ്പ് മന്ത്രിമാർ
വർഗ്ഗം:പതിനാറാം ലോകസഭാതിരഞ്ഞെടുപ്പ് സ്ഥാനാർത്ഥികൾ
വർഗ്ഗം:രാജ്യസഭാംഗങ്ങൾ
വർഗ്ഗം:എസ്.എഫ്.ഐ. അഖിലേന്ത്യാ പ്രസിഡണ്ടുമാർ